**Gabriela Szabo** (s. 14. marraskuuta 1975 Bistrița, Romania) on romanialainen kestävyys- ja keskimatkojen juoksija. Hän saavutti urheilu-urallaan kolme olympiamitalia ja useita maailmanmestaruuksia. 

Vuonna 2014 Szabo nimettiin Romanian nuoriso- ja urheiluministeriksi.

Urheilu-ura
-----------

Szabon ensimmäinen arvokisamitali oli Helsingin EM-kisoissa 1994 juostu 3 000 metrin juoksun pronssimitali. Seuraavana vuonna Barcelonan sisäratojen MM-kisoissa hän voitti mestaruuden 3 000 metrillä. Atlantan olympialaisissa 1996 hän voitti olympiahopeaa 1 500 metrin juoksukilpailussa. Vuonna 1997 hän voitti Pariisin sisäratojen MM-kisoissa 3 000 metrin MM-kultaa sekä Ateenan MM-kisoissa MM-kultaa 5 000 metrin juoksussa. Myös vuosi 1998 oli Szabolle menestyksekäs. Hän voitti ensin sisäratojen EM-kilpailussa 3 000 metrin juoksun ja Budapestin EM-kisoissa hopeaa 5 000 metrillä.

Vuonna 1999 Szabo ansaitsi 500 000 dollaria voittamalla seitsemän Kultaisen liigan osakilpailua. Samana vuonna hän voitti Maebashin sisäratojen MM-kisoissa sekä 1 500 metriä että 3 000 metriä. Sevillan MM-kisoissa hän voitti lisäksi 5 000 metrillä MM-kultaa. Seuraavana vuonna Szabo juoksi sisäratojen Euroopan mestariksi 3 000 metrin juoksussa. Sydneyn olympialaisissa hän voitti olympiakultaa 5 000 metrillä ja juoksi pronssille 1 500 metrillä. Vuonna 2001 Szabo voitti vielä hopeaa Lissabonin sisäratojen MM-kilpailuissa 3 000 metrillä ja ulkoradoilla MM-kultaa Edmontonin MM-kisoissa. Viimeisen arvokisamitalinsa hän voitti Münchenin EM-kisoissa 2002 juoksemalla 1 500 metrillä toiseksi.

Szabo juoksi 13. helmikuuta 1999 Dortmundissa 5 000 metrin sisäratojen maailmanennätyksen 14.47,35. Berhane Adere alitti ennätyksen vuonna 2004.

Szabon valmentajana toimi Zsolt Gyöngyössy, joka on nykyisin hänen aviopuolisonsa. Szabo ilmoitti toukokuussa 2005 lopettavansa aktiiviuransa.

Lähteet
-------

1. ↑  Szabo appointed Romania’s minister of youth and sport  4.3.2014. IAAF. Viitattu 2.4.2014. (englanniksi)
2. ↑  Suomen suurlähetystö, Bukarest : Tietoa Romaniasta *finland.ro*.  Arkistoitu 7.4.2014. Viitattu 2.4.2014.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gabriela Szabo**.
* Gabriela Szabo Kansainvälinen yleisurheiluliitto.  (englanniksi)

  

Naisten 5 000 metrin juoksun olympiavoittajat

|  |
| --- |
| 1996: Wang Junxia |
2000: Gabriela Szabo |
2004: Meseret Defar |
2008: Tirunesh Dibaba |
2012: Meseret Defar |
2016: Vivian Cheruiyot |
2020: Sifan Hassan |

Naisten 1 500 metrin juoksun maailmanmestarit

|  |
| --- |
| 1983: Mary Decker  |
1987: Tatjana Samolenko-Dorovskih |
1991: Hassiba Boulmerka |
1993: Liu Dong |
1995: Hassiba Boulmerka |
1997: Carla Sacramento |
1999: Svetlana Masterkova |
2001: Gabriela Szabo |
2003: Tatjana Tomašova |
2005: Tatjana Tomašova |
2007: Maryam Yusuf Jamal |
2009: Maryam Yusuf Jamal |
2011: Jennifer Barringer Simpson |
2013: Abeba Aregawi |
2015: Genzebe Dibaba |
2017: Faith Kipyegon |
2019: Sifan Hassan |
2022: Faith Kipyegon |

Naisten 5 000 metrin juoksun maailmanmestarit

|  |
| --- |
| 1995: Sonia O’Sullivan |
1997: Gabriela Szabo |
1999: Gabriela Szabo |
2001: Olga Jegorova |
2003: Tirunesh Dibaba |
2005: Tirunesh Dibaba |
2007: Meseret Defar |
2009: Vivian Cheruiyot |
2011: Vivian Cheruiyot |
2013: Meseret Defar |
2015: Almaz Ayana |
2017: Hellen Onsando Obiri |
2019: Hellen Onsando Obiri |
2022: Gudaf Tsegay |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |